दूसरा खेमा है इस पहले खेमे के राष्ट्रवादियों के गुस्से को हवा देनेवाले लोगों का वर्ग, जो राष्ट्रवादियों के गुस्से को हवा क्यों दे रहा है, समझना मुश्किल नहीं है । इसे पहचानना आसान नहीं है क्योंकि सोशल मीडिया पर ये लोग राष्ट्रवादी या हिन्दुत्ववादियों के सुर में सुर मिलाकर क्रोध का सुर बुलंद करने की भरसक कोशिश करते हैं ।बाकी इनके पास सुझाव के नाम से ठोस योजना कुछ नहीं होती, कोई पर्याय नहीं होता। राष्ट्रवादियों की निराशा या हताशा को अधिकाधिक हवा दे कर वे उन्हें NOTA की ओर धीरे से धकेलते हैं क्योंकि उन्हें पता है कि उनके मालिकों का नाम भी सुनने को कोई तैयार नहीं है । इसलिए बड़ी होशियारी से केवल मोदी कुछ काम का नहीं, फूंके हुए कारतूस हैं आदि नकारात्मकता ही फैलाएँगे । मोदी जी का नाम गलत तरीके से लेने की हरकत भी ऐसे लोगों में पायी जा सकती है । ओवैसी जैसे जान बूझकर मोडी या पाकिस्तानी या भारतीय मुस्लिम राजनेता जैसे मुड़ी या मुदी कहते हैं यही तुच्छता का भाव प्रदर्शित करना इनकी खासियत होती है ।रोमन राजनेता सिसेरों ने भीतरघातियों के लिए जो कहा था वो इनके लिए ही कहा था कि “वो शहरियों के बीच खुला घूमता है, वो गद्दार नहीं लगता क्योंकि वो उनकी ही बोली बोलता है, उसका चेहरा भी उनके जैसा ही है उसके तर्क भी वही हैं जो बाकी शहरियों के होते हैं । सभ्य लोगों के दिलों की गहराईमें जो ख्वाहिशें आम तौर पर हमेशा दबाई रखी होती हैं उनको ये भीतरघाती हवा देता है, उन्हें जायज ठहरा देता है और सत्ता और समाज के नियमों को गलत। राष्ट्र की आत्मा में यह सडन का प्रवेश करा देता है । संस्कृति के जो आधारस्तम्भ होते हैं उनकी नींव खोखली करने का ही ये काम करता है ।राजनीति को वो इस कदर रोग ग्रस्त कर देता है कि उसकी प्रतीकार की क्षमता ही खत्म हो जाती है । इससे तो सुपारी हत्यारा भी बेहतर आदमी होता है।”यहाँ कुछ कहना चाहता हूँ, कृपया पढ़ने और समझने के बाद ही प्रतिक्रिया दें।